<classify> KIKAO cha Kamati ya Fedha na Uongozi ya Halmashauri ya Jiji la Dar es Salaam kimefanyika chini ya ulinzi wa Polisi baada ya kuwepo mvutano ulioashiria vurugu zilizodaiwa kuhatarisha amani.Mvutano huo ulitokana na wajumbe wanaomtambua Isaya Mwita, kuwa Meya halali kuendelea kutaka aongoze kikao hicho huku wasiomuunga mkono, kutaka Naibu wake, Abdallah Mtinita, aongoze.Wakizungumza na waandishi wa habari jana baada ya kikao hicho, Mwenyekiti wa Kamati ya Mipango Miji wa Jiji hilo ambaye ni Diwani wa Tabata, Patrick Assenga alisema awali baada ya kukataa kikao kisifanyike, Meya Mwita ndiye aliyekuwa akiongoza kikao lakini baadaye Polisi walipoitwa walimtoa kikaoni kwa mazungumzo na kikao kikaendeshwa na Mtinita chini ya ulinzi wa Polisi.Assenga alisema walipohoji alipo Mwita, walijibiwa na Mkurugenzi wa Jiji, Sipora Liana kuwa Polisi wamemchukua na hawajajua walikompeleka. Wakati akitoka akiwa na mtu aliyevalia kaunda suti, waandishi wa habari walimuuliza kama kikao kimekwisha huku akiwa na mwendo wa kasi, alipunga mkono na kudai anakwenda ATMKwenye mashine ya kutolea fedha.Mkurugenzi Liana hakuwa tayari kuzungumza na waandishi baada ya mapema kutoa amri watolewe nje ya ukuta wa Karimjee kwa kuwa kikao hicho ni cha ndani.Kwa upande wake, Mbunge wa Ubungo, Saeid Kubenea, aliwaambia waandishi wa habari mara baada ya kikao kuwa msimamo wao ni kwamba bado Mwita ni Meya halali wa Jiji.Upande wa wajumbe wa CCM akiwamo Mkurugenzi Liana, hawamtambui Mwita kuwa ni Meya baada ya kikao cha kutokuwa na imani naye kutokana na tuhuma zinazomkabili ikiwamo ya matumuzi mabaya ya madaraka, kumngoa katika nafasi hiyo ingawa wamealalamikiwa kuwa akidi kwa mujibu wa kanuni, haikufikiwa.Wajumbe waliomuondoa ni 16 wakati theluthi mbili ya tatu ni wajumbe 17. Meya Mwita alikwenda kuhudhuria kikao hicho wakati alikuwa hajapewa mwaliko na badala yake alipewa Naibu Meya kwa lengo la kuendesha kikao hicho.Miongoni mwa ajenda za kikao hicho zilizotarajiwa kujadiliwa jana ni pamoja na kusoma na kuthibitisha muhtasari wa kikao cha kamati ya fedha na uongozi kilichofanyika Desemba 23 mwaka jana na taarifa ya mapao na matumizi ya mwezi huo.Pia kupitia taarifa ya wito iliyotolewa na Mkurugenzi Liana. Hali ya jana inathibitisha kauli iliyotolewa Meya Mwita wakati akizungumza na gazeti hili hivi karibuni kuwa yeye bado ni Meya na ataendelea kufanya kazi zake kama kawaida ingawa nje ya ofisi lakini eneo hilo la Karimjee.Kauli yake ilitokana na utata uliojitokeza kwenye mkutano mkuu maalumu wa baraza hilo la madiwani la Januari 9 mwaka huu ambapo wajumbe 16 walipiga kura ya kutokuwa na imani naye kwa sababu ya tuhuma zilizokuwa zinamkabili.Kabla ya kikao hicho, Mwita alikimbilia katika Mahakama ya Hakimu Mkazi Kisutu ambapo aliomba mahakama itoe zuio la kuwataka Mkuu wa Mkoa huo, Paul Makonda na Halmashauri ya Jiji watakapoitisha kikao isijadili kitu chochote kuhusu kumuondoa madarakani hadi maombi ya msingi yatakaposikilizwa.Hata hivyo, mahakama hiyo ilitupilia mbali maombi hayo kwamba hakukuwa na uthibitisho kuwa kikao hicho kipo na kitajadili ajenda ya kumwondoa madarakani lakini hezwa athari zitakazoweza kutokea endapo Mwita atatolewa kwenye nafasi hiyo.Baadaye Mwita aliomba mahakama hiyo ifute maombi aliyowasilisha mahakamani kwa kile alichodai anaona kesi hiyo haina maana kuwepo mahakamani hapo kwa kuwa hatua za kumngoa madarakani zilishafanyika huku akidai kuwa bado ni Meya.Hakimu Janeth Mtega alikubaliana na ombi hilo na kufuta kesi hiyo kwa gharama.Tuhuma anazokabiliwa nazo Mwita ambazo zilisababisha madiwani wenzake wapige kura ya kutomtaka ni pamoja na matumizi mabaya ya gari ya ofisi ambalo liligongwa wakati likiwa na dereva wake na yeye kudaiwa kulitumia kwa safari binafsi zisizo za kikazi.Kutotumia Sh bilioni 5.8 za Shirika la Usafiri Dar es SalaamUdart ambazo ni asilimia 51 ya hisa zilizotolewa na Kampuni ya Simon Group kama sehemu ya ununuzi wa asilimia hizo 51 za UDA.Pia anadaiwa kushindwa kuongoza kikao cha baraza la madiwani na kusababisha meya wa Ubungo, Boniface Jacob kugombana na meya wa Temeke, Abdallah Chaurembo na kudaiwa kuwapendelea baadhi ya mameya kuingia kwenye kamati za fedha.  <topic>: KITAIFA 